CELEX: 62017TA0649
Language: lv
Date: 2020-05-28 00:00:00
Title: Lieta T-649/17: Vispārējās tiesas 2020. gada 28. maija spriedums – ViaSat/Komisija (Piekļuve dokumentiem – Regula (EK) Nr. 1049/2001 – Dokuments par pasākumiem, kas vajadzīgi, lai nodrošinātu atļauju saņēmušo mobilo satelītsakaru sistēmu operatoru atbilstību Lēmumā Nr. 626/2008/EK paredzētajiem kopējiem nosacījumiem – Netiešs un tiešs piekļuves atteikums – Izņēmums saistībā ar pārbaužu, izmeklēšanas un revīzijas mērķu aizsardzību – Sevišķas sabiedrības intereses – Daļējs piekļuves atteikums)

13.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 230/23
            
         
      Vispārējās tiesas 2020. gada 28. maija spriedums – ViaSat/Komisija
      (Lieta T-649/17) (1)
      
      (Piekļuve dokumentiem - Regula (EK) Nr. 1049/2001 - Dokuments par pasākumiem, kas vajadzīgi, lai nodrošinātu atļauju saņēmušo mobilo satelītsakaru sistēmu operatoru atbilstību Lēmumā Nr. 626/2008/EK paredzētajiem kopējiem nosacījumiem - Netiešs un tiešs piekļuves atteikums - Izņēmums saistībā ar pārbaužu, izmeklēšanas un revīzijas mērķu aizsardzību - Sevišķas sabiedrības intereses - Daļējs piekļuves atteikums)
      (2020/C 230/28)
      Tiesvedības valoda – angļu
      
         Lietas dalībnieki
      
      
         Prasītāja: ViaSat, Inc. (Carlsbad, Kalifornija, Amerikas Savienotās Valstis) (pārstāvji: J. Ruiz Calzado, L. Marco Perpiñà, P. de Bandt un M. Gherghinaru, advokāti)
      
         Atbildētāja: Eiropas Komisija (pārstāvji: C. Ehrbar un S. Delaude)
      
         Persona, kas iestājusies lietā atbildētājas prasījumu atbalstam: Inmarsat Ventures Ltd (Londona, Apvienotā Karaliste) (pārstāvji: C. Spontoni, B. Amory, É. Barbier de La Serre, advokāti, un A. Howard, barrister)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt Komisijas netiešo lēmumu, ar kuru noraidīts prasītājas 2017. gada 31. maija atkārtots pieteikums par piekļuvi dokumentam ar nosaukumu “Pasākumu ceļvedis, lai nodrošinātu atlasīto un atļauju saņēmušo mobilo satelītsakaru pakalpojumu (MSP) operatoru darbību atbilstību kopējiem nosacījumiem, kuri ir paredzēti Eiropas Parlamenta un Padomes Lēmumā Nr. 626/2008/EK (2008. gada 30. jūnijs) par sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām, tostarp jaunie starppasākumi un attiecīgie termiņi”, un tad atcelt Komisijas 2017. gada 1. decembra Lēmumu C(2017) 8219 final, ar ko atteikta piekļuve minētajam ceļvedim.
      
         Rezolutīvā daļa
      
      
                  1)
               
               
                  Izbeigt tiesvedību par prasību, ciktāl tā attiecas uz Eiropas Komisijas netiešā lēmuma, ar kuru noraidīts prasītājas ViaSat, Inc. 2017. gada 31. maija atkārtots pieteikumu par piekļuvi dokumentam ar nosaukumu “Pasākumu ceļvedis, lai nodrošinātu atlasīto un atļauju saņēmušo mobilo satelītsakaru pakalpojumu (MSP) operatoru darbību atbilstību kopējiem nosacījumiem, kuri ir paredzēti Eiropas Parlamenta un Padomes Lēmumā Nr. 626/2008/EK (2008. gada 30. jūnijs) par sistēmu atlasi mobilo satelītsakaru pakalpojumu (MSP) nodrošināšanai un atļauju piešķiršanu šīm sistēmām, tostarp jaunie starppasākumi un attiecīgie termiņi”, likumību.
               
            
                  2)
               
               
                  Prasību pārējā daļa noraidīt.
               
            
                  3)
               
               
                  ViaSat sedz trīs ceturtdaļas savu tiesāšanās izdevumu, kā arī atlīdzina trīs ceturtdaļas no Komisijas un Inmarsat Ventures Ltd tiesāšanās izdevumiem.
               
            
                  4)
               
               
                  Komisija sedz vienu ceturtdaļu savu tiesāšanās izdevumu, kā arī atlīdzina vienu ceturtdaļu no ViaSat un Inmarsat Ventures tiesāšanās izdevumiem.
               
            
         (1)  OV C 402, 27.11.2017.